Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 92

6. évfolyam Belépõ tevékenységformák Játékos gyakorlatok az alapvetõ táncos, bábos és drámai kifejezési formákban. Saját ötletek és egyes történetek jelenetsorrá szerkesztése a tanulói csoportok önálló munkájával. Látott vagy részvételükkel zajló drámamunka és/vagy színházi elõadás elemzõ értékelése. A fejlesztõ és szinten tartó beszédes játékok és egyszerû beszédgyakorlatok ismerete, alkalmazása. A tanult tánc- és mozgásmotívumok utánzása. Az újonnan tanult táncok felismerése és reprodukálása. Marionettfigurák készítése és mozgatása az adott technikának megfelelõen. Témakörök Tartalmak Képességfejlesztõ gyakorlatok Beszédtechnikai gyakorlatok, interakciós játékok, egyensúly- és bizalomgyakorlatok, szituációs játékok. A gyakrabban alkalmazott drámai konvenciók megismerése és alkalmazása Forró szék, fórum színház, szerep a falon, kellékhasználat, szertartás. Improvizációk a megismert technikák felhasználásával a tanár által megadott és/vagy a tanulók által létrehozott történetváz alapján. Dramatikus improvizációk – a tanár által megadott és/vagy a tanulók által létrehozott történetváz alapján. Egyszerû elemekbõl építkezõ mozgássor létrehozása (indítás, megállítás, gyorsítás, lassítás, fordulat, járás, futás, mozdulatkitartás). Mozgásra épülõ csoportos improvizációk – a tanár által megadott egyszerû cselekményvázra. Improvizációk pálcás, illetve zsinóros marionettfigurákkal. Különbözõ technikák a szereplõk ábrázolására Figurák megjelenítése verbális, vokális és nonverbális eszközökkel. Új stílusú táncok Csárdás táncok megismerése. Színházi elõadás megtekintése és véleményezése A látottak kollektív elemzése a megismert fogalomkészlet alkalmazásával. A megismert színházi formai elemek alkalmazása improvizációkban. Színházi dramaturgiai alapfogalmak Szándék, feszültség, konfliktus, fordulópont. A továbbhaladás feltételei Részvétel a gyakorlatokban, a csoportos történetalkotásban, az improvizációkban és az elemzõ beszélgetésekben. Az egyszerûbb drámai konvenciók alkalmazása. Legalább három énekes-táncos játék ismerete, egy új stílusú tánc alaplépéseinek szabad elõadása. Részvétel marionett-bábbal végzett improvizációban. HON ÉS NÉPISMERET 5–6. évfolyam Hon és népismeret modulból A és B változat készült, önálló cél- és feladatrendszerrel, illetve eltérõ tartalommal. A helyi tanterv készítésénél vagy az A vagy a B változatot lehet figyelembe venni. „A” változat Célok és feladatok A hon és népismeret új tantárgy. Egyik központi rendezõ elve a hagyományismeret. E modul témaköreiben részletezett példák általában a 19. század végén és a 20. század elsõ felében élt gazdálkodó parasztcsalád életébõl valók. Ezt tudjuk szemléltetni a szakirodalom alapján és a szabadtéri múzeumok és a tájházak berendezései is többségükben ezt a kort mutatják. A hagyományismeret tanításának célja: a hagyományos paraszti kultúra és értékrend megismertetése. A természetközelben élõ, a természetet tisztelõ, azt felhasználó és nem kihasználó paraszti életmód értékeinek bemutatása. A szûkebb szülõföld hagyományainak alaposabb ismeretén keresztül a hazaszeretet megerõsítése, olyan egészséges identitástudat kialakítása, amely pátosz és túlzó romantika nélkül tanítja meg nemzeti örökségünket megbecsülni, szeretni és tisztelni. Saját kultúránk megismerése mellett elõször a közvetlen környezetben, majd a tágabb hazában élõ más hagyományú kisebbségek, nemzetiségek kultúrájának, tiszteletének megtanítása. Ösztönzés a szülõföld cselekvõ felfedezésére, felkészítés a magyar kultúra egyre tágabb és egyre mélyebb megismerésére. A saját szûkebb környezet, szülõföld példáin keresztül általános kép kialakítása a hagyományos paraszti kultúra rendjérõl és szokásairól. Nagyobb városok esetében a tágabb régiót, Budapest esetében szabadon választható néprajzi tájakat hozzunk fel példának, illetve olyan vidékeket, amelyekhez a gyerekek érzelmileg kötõdnek, akár közös élmény, akár rokoni kapcsolatok révén. Az érdeklõdés felkeltése a „hétköznapi történelem”, a néprajz, a mûvelõdéstörténet, a népköltészet iránt. A történelem és a néprajz forrásainak (archív fotók, filmek, múzeumi tárgyak, régi dokumentumok, családi történetek, fényképek és iratok, könyvek stb.) bemutatása. A hagyományos családi formák, a természet ismeretéhez alkalmazkodó munkarend, a paraszti erkölcs- és értékrend megismertetésén keresztül olyan biztos háttér nyújtása, amely segít eligazodni a világban, amely megvéd a fogyasztói társadalom szélsõséges megnyilvánulásaitól és az értékválságtól. Fejlesztési követelmények A bemutatott példák, a tevékenységek és az olvasmányélmények alapján váljanak világossá a természeti környezet, a gazdálkodás, a társadalom, a tárgyi és a szellemi kultúra kölcsönhatásai és összefüggései. Ezek ismeretében a történelem és a földrajz tantárgyak elsajátítása is élvezetesebbé és könnyebbé válik. A 6. évfolyam végére (a történelemben párhuzamosan tanultak segítségével is) váljon egyértelmûvé, hogy a hagyományismeret modulban tanult, megismert tárgyak, jelenségek is változnak az idõben, ugyanakkor a népmûvészeti alkotásoknak tájankénti eltérései vannak. Azaz tudatosodjon, hogy másképpen éltek az emberek az egyes történelmi korszakokban és az egyes földrajzi tájakon. A tárgyi kultúra (a ház külseje, a szoba berendezése, a használati tárgyak, a gazdasági épületek száma és nagysága) alapján a tanuló tudja megkülönböztetni a szegény és módosabb rétegeket (a differenciáltabb szétválasztásra a zsellértõl a parasztpolgárig az adott korosztálynál nincs szükség), valamint a szobában lévõ képek és dísztárgyak alapján a katolikus és a protestáns felekezetûeket. Ismerjen néhány népmûvészeti motívumot, és azokat tudja térben elhelyezni, illetve ismerje azok díszítési technikáit is (szövés, hímzés, nemezelés, faragás, festés stb.) legalább elméletben, ha a gyakorlati foglalkozásra nincs mód. Ismerjen néhány fontos népszokást, azok vallási tartalmát és hátterét, a hozzá kapcsolódó szövegfolklórt (dramatikus játékot, kántálást, éneket stb.) és a szokáshoz kötõdõ hiedelmeket. Belépõ tevékenységformák Rajzoljanak vagy fessenek le néhány helyi népmûvészeti motívumot. Ha van az iskolában valamilyen kézmûves foglalkozás (hímzés, szövés, agyagozás, fafaragás stb.), a hagyományismeret modulban megismert motívumokat ott alkalmazzák. Tanuljanak meg kívülrõl helyi folklóralkotásokat: népdalokat, balladákat, meséket, játékokat és szokásszövegeket, a népi dramatikus játékokat (pl. betlehemezés) játsszák el, a szükséges jelmezeket együtt válogassák és készítsék el. Bõvüljön a szókincsük, a fogalomismeretük egyrészt a paraszti háztartás és gazdálkodás tárgyainak megismerésével, másrészt a népköltészeti szövegek, a szokások és a dramatikus játékok megtanulása révén. A különleges, ma már nem használt eszközöket, tárgyakat (pl. köpülõ, gereben, rokka, guzsaly, sütõlapát, teknõ stb.) képi formában is mutassuk be, ha lehet, használatuk közben, s a tanulók ezeket rajzolják, fessék le. Az irodalmi olvasmányélményeket (népköltészet, Petõfi, Arany, Móra, Móricz stb.) építsük be az egyes témakörök példái közé. A munkákról, a családról, az emberi kapcsolatokról tanultakhoz játsszanak el a gyerekek élethelyzeteket, munkafolyamatokat (pl. kenyérsütés, kenderfeldolgozás). Gyûjtsünk a diákok közremûködésével régi családi fotókat, festmények reprodukcióit például a lakásbelsõrõl vagy a viseletrõl tanultaknál, a képeket csoportosítsuk korok, földrajzi helyzet vagy társadalmi réteg (szegény paraszti, módosabb paraszti, városi, polgári) szerint. Kérdezzenek önállóan is a falubeli öregektõl és/vagy a nagyszülõktõl a saját gyerekkorukról, életükrõl, háztartásukról, akkor is, ha már õk is városban nõttek fel. Családi fényképek alapján fedezzék fel például az épületek, a lakásbelsõk, a viseletek változásait. Akár írott, akár képi formában hasonlítjuk össze, a magyar paraszti kultúráról tanultakat, más kultúrákkal (néprajzi vagy nyelvjárási tájegységgel, szomszédos néppel, vagy városi kultúrával stb.). Beszélgessünk közösen (vagy írjanak fogalmazást) arról, hogy mi változott meg a paraszti világból mára végérvényesen. Használják a diákok a könyvtárat, ismerjék meg a legfontosabb néprajzi népköltési gyûjteményeket, a magyar szólások és közmondások gyûjteményét stb. Ismerjenek meg filmekrõl minél több munkafolyamatot és szokást. Látogassunk el közösen a legközelebbi helytörténeti és néprajzi kiállításra, illetve a legközelebbi szabadtéri múzeumba és a környékbeli tájházakba. Ismerjék fel a múzeumban látottakat a tanultak alapján.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes